CELEX: C2005/006/68
Language: fi
Date: 2005-01-08 00:00:00
Title: Yhteisöjen ensimmäisen oikeusasteen tuomioistuimen tuomio, 28 päivänä lokakuuta 2004, asiassa T-76/03, Herbert Meister vastaan sisämarkkinoiden harmonisointivirasto (tavaramerkit ja mallit) (SMHV) (Henkilöstö — Yksikön johtajan uudelleensijoittaminen — Yksikön etu — Virkojen vastaavuus — Oikeus sananvapauteen — Huolenpitovelvollisuus — Perustelut — Oikeus tulla kuulluksi — Sopimussuhteen ulkopuolinen vastuu)

8.1.2005   
            
            
               FI
            
            
               Euroopan unionin virallinen lehti
            
            
               C 6/35
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   28 päivänä lokakuuta 2004,
   asiassa T-76/03, Herbert Meister vastaan sisämarkkinoiden harmonisointivirasto (tavaramerkit ja mallit) (SMHV) (1)
   
   (Henkilöstö - Yksikön johtajan uudelleensijoittaminen - Yksikön etu - Virkojen vastaavuus - Oikeus sananvapauteen - Huolenpitovelvollisuus - Perustelut - Oikeus tulla kuulluksi - Sopimussuhteen ulkopuolinen vastuu)
   (2005/C 6/68)
   Oikeudenkäyntikieli: ranska
   Asiassa T-76/03, Herbert Meister, sisämarkkinoiden harmonisointiviraston (tavaramerkit ja mallit) virkamies, kotipaikka Muchamiel (Espanja), edustajanaan asianajaja G. Vandersanden, vastaan sisämarkkinoiden harmonisointivirasto (tavaramerkit ja mallit) (SMHV) (asiamiehenään O. Waelbroeck), jossa kantaja vaatii ensimmäisen oikeusasteen tuomioistuinta yhtäältä kumoamaan SMHV:n 22.4.2002 tekemän päätöksen PERS-AFFECT-02-30, jolla kantaja nimitettiin yksikön edun mukaisesti oikeudellisten asioiden varapuheenjohtajiston oikeudelliseksi neuvonantajaksi ja hänen virkansa siirrettiin vastaavasti, ja toisaalta velvoittamaan hänelle suoritettavaksi vahingonkorvausta, yhteisöjen ensimmäisen oikeusasteen tuomioistuin (kolmas jaosto), toimien kokoonpanossa: jaoston puheenjohtaja J. Azizi sekä tuomarit M. Jaeger ja E. Cremona, kirjaaja: hallintovirkamies D. Christensen, on 28.10.2004 antanut tuomion, jonka tuomiolauselma on seuraava:
   
               1)
            
            
               Sisämarkkinoiden harmonisointivirasto (tavaramerkit ja mallit) (SMHV) velvoitetaan maksamaan kantajalle vahingonkorvausta 5 000 euroa virkavirheen johdosta.
            
         
               2)
            
            
               Kanne hylätään muilta osin.
            
         
               3)
            
            
               SMHV vastaa omista oikeudenkäyntikuluistaan sekä viidesosasta kantajan oikeudenkäyntikuluista.
            
         
               4)
            
            
               Kantaja vastaa neljästä viidenneksestä omista oikeudenkäyntikuluistaan.
            
         
      (1)  EUVL C 101, 26.4.2003.